ddrg/super_eurlex huggingface dataset:
(13)

Caighdeáin chomhchuibhithe EN 352-1:2002, EN 352-2:2002, EN 352-3:2002, EN 352-4:2001 a leasaíodh le EN 352-4:2001/A1:2005, EN 352-5:2002 a leasaíodh le EN 352-5:2002/A1:2005, EN 352-6:2002, EN 352-7:2002 agus EN 352-8:2008 maidir le cosantóirí éisteachta, rinne CEN athbhreithniú ar na caighdeáin sin agus cuireadh na tagairtí dóibh in Iarscríbhinn II a ghabhann leis an gCinneadh Cur Chun Feidhme (AE) 2020/668, agus is é an 21 Eanáir 2023 an dáta a sonraíodh mar dháta an tarraingt siar. Leis na leaganacha nua a tháinig in ionad na gcaighdeán, tugadh isteach ceanglais theicniúla nua maidir leis an maolúchán a ríomh agus le tomhais cloiginn nua, rud a thugann le tuiscint go ndéanfar tuilleadh tástálacha ar chosantóirí éisteachta in éineacht le cosaint cloiginn agus/nó le feistí cosanta aghaidhe i dteaglamaí níos leithne. Dá thoradh sin, tá tuilleadh ama ag teastáil ó mhonaróirí chun an táirgeadh a oiriúnú ionas go gcomhlíonfar na caighdeáin nua. Ina theannta sin, tá comhlachtaí faoina dtugtar fógra agus saotharlanna tástála ag teastáil chun na modhanna tástála a oiriúnú agus chun athbhreithniú a dhéanamh ar a gcreidiúnú i gcomhréir leis na ceanglais nua. EN 352-1:2002, EN 352-2:2002, EN 352-3:2002, EN 352-4:2001 agus a leasú EN 352-4:2001/A1:2005, EN 352-5:2002 agus a leasú EN 352-5:2002/A1:2005, EN 352-6:2002, EN 352-7:2002 agus EN 352-8:2008, is iomchuí, mar sin, an dáta a tharraingeofar siar na caighdeáin chomhchuibhithe sin a chur siar 18 mí eile. Ní mheastar go mbeidh tionchar dochrach ag an gcur siar sin ar leibhéil sábháilteachta na dtáirgí ábhartha toisc go gcuirfidh na caighdeáin athbhreithnithe feabhas ar shoiléireacht na nósanna imeachta tástála agus ní dhéanfar athruithe móra ar na ceanglais shubstainteacha is infheidhme. Ba cheart iontrálacha eile a chur in ionad na n-iontrálacha in Iarscríbhinn II a ghabhann le Cinneadh Cur Chun Feidhme (AE) 2020/668 maidir leis na caighdeáin chomhchuibhithe EN 352-1:2002, EN 352-2:2002, EN 352-3:2002, EN 352-4:2001 agus a leasú EN 352-4:2001/A1:2005, EN 352-5:2002 agus a leasú EN 352-5:2002/A1:2005, EN 352-6:2002, EN 352-7:2002 agus EN 352-8:2008.
(4)

Baineann cinneadh ó na Páirtithe Conarthacha le cosaint an chomhshaoil, ar inniúlacht chomhroinnte í idir an tAontas agus na Ballstáit faoi Airteagal 4(2)(e) den Chonradh. Ní chuimsítear an Cinneadh ó na Páirtithe Conarthacha faoi aon réimse a chumhdaítear den chuid is mó le rialacha an Aontais maidir leis an gcosaint sin. Níl sé de rún ag an Aontas úsáid a bhaint as an bhféidearthacht a inniúlacht sheachtrach a fheidhmiú maidir le réimsí a chumhdaítear le Cinneadh ó na Páirtithe Conarthacha nár feidhmíodh a inniúlacht go hinmheánach ina leith go fóill.
(4)

Le measúnú straitéiseach ar an gcúram a tugadh isteach le Cinneadh (CBES) 2022/1970, tháinig an Coiste Polaitiúil agus Slándála ar an gconclúid gur cheart do EUMM Georgia foireann a imscaradh go sealadach san Airméin, ón 20 Nollaig 2022, chun feasacht an Aontais maidir leis an staid slándála a fheabhsú, d’fhonn rannchuidiú le misean sibhialta féideartha a phleanáil agus a ullmhú faoin gComhbheartas Slándála agus Cosanta (CBSC) san Airméin.
C 27/16

Iris Oifigiúil an Aontais Eorpaigh

CINNEADH ÓN gCOMHAIRLE

an 20 Nollaig 2021

lena gceaptar an Cathaoirleach malartach ar Bhord Achomhairc na hOifige Comhphobail um Chineálacha Plandaí

(2022/C 27/06)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (CE) Uimh. 2100/94 ón gComhairle an 27 Iúil 1994 maidir le cearta Comhphobail maidir le cineálacha plandaí (1), agus go háirithe Airteagal 47(1) de,

De bharr an mhéid seo a leanas:

(1) Le Cinneadh an 16 Meitheamh 2016 (2), rinne an Chomhairle athnuachan ar théarma oifige Sari Kaarina HAUKKA ina cáil mar Cathaoirleach malartach ar Bhord Achomhairc na hOifige Comhphobail um Chineálacha Plandaí (“an Oifig”).

(2) Chuaigh téarma oifige athnuaite Sari Kaarina HAUKKA in éag an 14 Deireadh Fómhair 2021.

(3) An 13 Deireadh Fómhair 2021, tar éis tuairim a fháil ina leith ó Chomhairle Riaracháin na hOifige, chuir an Coimisiún liosta iarrthóirí arna moladh don phost mar Chathaoirleach malartach na hOifige faoi bhráid na Comhairle,

TAR ÉIS AN CINNEADH SEO A GHLACADH:

Airteagal 1 1. Leis seo, ceaptar Marcus NAVIN-JONES ina Chathaoirleach malartach ar Bhord Achomhairc na hOifige Comhphobail um Chineálacha Plandaí (an “Oifig”) ar feadh tréimhse 5 bliana. 2. Tosóidh téarma oifige Marcus NAVIN-JONES ar an dáta a rachaidh sé i mbun a dhualgas. Comhaontóidh sé agus Comhairle Riaracháin na hOifige an dáta sin.

Airteagal 2 Tabharfar de chumhacht do Chathaoireach Chomhairle Riaracháin na hOifige foráil a dhéanamh maidir leis na socruithe uile is gá chun Airteagal 1 a chur chun feidhme.

Airteagal 3 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 20 Nollaig 2021 Thar ceann na Comhairle An tUachtarán A. VIZJAK

(1) IO L 227, 1.9.1994, lch. 1.

(2) Cinneadh ón gComhairle an 16 Meitheamh 2016 lenar athnuadh téarma oifige Cathaoirleach malartach ar Bhord Achomhairc na hOifige Comhphobail um Chineálacha Plandaí (IO C 223, 21.6.2016, lch. 5).
(2)

Is é is cuspóir do Rialachán (AE) 2021/1148, creat a sholáthar le haghaidh dlúthpháirtíocht a chur in iúl trí chúnamh maoiniúcháin do na Ballstáit agus na tíortha sin a chuireann forálacha acquis Schengen maidir le teorainneacha seachtracha i bhfeidhm. Is é atá ann forbairt ar acquis Schengen ina nglacann na tíortha comhlachaithe páirt.
IARSCRÍBHINN II

SONRAÍOCHT Ó BHLIAIN GO BLIAIN AR AN SEASAMH ATÁ LE GLACADH AG AN AONTAS AG CRUINNITHE DE CHOIMISIÚN IASCAIGH AN AIGÉIN CHIÚIN THUAIDH (NPFC)

Roimh gach cruinniú de Choimisiún Iascaigh an Aigéin Chiúin Thuaidh (NPFC), nuair a iarrfar ar an gcomhlacht sin cinntí a ghlacadh a bhfuil éifeacht dhlíthiúil leo ar an Aontas, glacfar na céimeanna is gá ionas go mbeidh an fhaisnéis eolaíoch is déanaí agus aon fhaisnéis ábhartha eile a chuirtear chuig an gCoimisiún, á gcur san áireamh sa seasamh atá le cur in iúl thar ceann an Aontais, i gcomhréir leis na prionsabail agus na treoshuíomhanna a leagtar amach in Iarscríbhinn I.

Chuige sin, agus bunaithe ar an bhfaisnéis sin, tarchuirfidh an Coimisiún chuig an gComhairle, in am trátha roimh gach cruinniú de NPFC, doiciméad i scríbhinn ina leagfar amach an tsonraíocht atá beartaithe maidir leis an seasamh atá le glacadh thar ceann an Aontais le haghaidh plé agus formhuiniú.

Más rud é, le linn cruinniú de NPFC, go bhfuil sé indéanta teacht ar chomhaontú, lena n-áirítear comhaontú ar an láthair, chun go gcuirfear gnéithe nua san áireamh sa seasamh atá le glacadh thar ceann an Aontais, cuirfear an t-ábhar faoi bhráid na Comhairle nó faoi bhráid a comhlachtaí ullmhúcháin.
(3)

An 17 Meitheamh 2021, d’eisigh an tÚdarás Eorpach um Shábháilteacht Bia (‘an tÚdarás’) tuairim eolaíoch fhabhrach i gcomhréir le hAirteagail 6 agus 18 de Rialachán (CE) Uimh. 1829/2003 (3). Tháinig an tÚdarás ar an gconclúid maidir le hola ráibe ghéinmhodhnaithe 73496, mar a thuairiscítear san iarratas, go bhfuil sí chomh sábháilte céanna lena macasamhail thraidisiúnta agus leis na cineálacha tagartha ola ráibe nach bhfuil modhnaithe go géiniteach a ndearnadh tástáil orthu, a mhéid a bhaineann leis na héifeachtaí a d’fhéadfadh a bheith ar shláinte an duine, ar shláinte ainmhithe agus ar an gcomhshaol. Tháinig an tÚdarás ar an gconclúid freisin nach ábhar imní cothaithe atá in ola ráibe ghéinmhodhnaithe 73496 a chaitheamh.
(1)

An 2 Iúil 2019, le Cinneadh (AE) 2019/1135 ón gComhairle Eorpach (1), toghadh Charles MICHEL ina Uachtarán ar an gComhairle Eorpach don tréimhse ón 1 Nollaig 2019 go dtí an 31 Bealtaine 2022.
CINNEADH (AE) 2022/584 ÓN gCOMHAIRLE

an 4 Aibreán 2022

maidir le tabhairt i gcrích, thar ceann an Aontais, an Chomhaontaithe idir an tAontas Eorpach agus Poblacht Chónaidhmitheach na Brasaíle lena leasaítear an Comhaontú idir an tAontas Eorpach agus Poblacht Chónaidhmitheach na Brasaíle maidir le tarscaoileadh ar víosaí gearrfhanachta do shealbhóirí gnáthphasanna

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 77(2), pointe (a), i gcomhar le hAirteagal 218(6), an dara fomhír, pointe (a)(v), de,

Ag féachaint don togra ón gCoimisiún Eorpach,

Ag féachaint don toiliú ó Pharlaimint na hEorpa (1),

De bharr an mhéid seo a leanas:

(1) Rinne an Coimisiún, thar ceann an Aontais, Comhaontú a chaibidil le Poblacht Chónaidhmitheach na Brasaíle lena leasaítear an Comhaontú idir an tAontas Eorpach agus Poblacht Chónaidhmitheach na Brasaíle maidir le tarscaoileadh ar víosaí gearrfhanachta do shealbhóirí gnáthphasanna (“an Comhaontú”).

(2) De bhun Chinneadh (AE) 2018/1870 ón gComhairle (2), síníodh an Comhaontú an 27 Meán Fómhair 2021, faoi réir a thabhairt i gcrích.

(3) Is é atá sa Chinneadh seo forbairt ar fhorálacha acquis Schengen nach bhfuil Éire rannpháirteach iontu, i gcomhréir le Cinneadh 2002/192/CE ón gComhairle (3); dá bhrí sin, níl Éire rannpháirteach i nglacadh an Chinnidh seo agus níl sí faoi cheangal aige ná faoi réir a chur i bhfeidhm.

(4) Ba cheart an Comhaontú a fhormheas,

TAR ÉIS AN CINNEADH SEO A GHLACADH:

Airteagal 1 Leis seo, déantar an Comhaontú idir an tAontas Eorpach agus Poblacht Chónaidhmitheach na Brasaíle, lena leasaítear an Comhaontú idir an tAontas Eorpach agus Poblacht Chónaidhmitheach na Brasaíle maidir le tarscaoileadh ar víosaí gearrfhanachta do shealbhóirí gnáthphasanna, a fhormheas thar ceann an Aontais (4).

Airteagal 2 Tabharfaidh Uachtarán na Comhairle, thar ceann an Aontais, an fógra dá bhforáiltear in Airteagal 2 den Chomhaontú (5).

Airteagal 3 Tiocfaidh an Cinneadh seo i bhfeidhm ar dháta a ghlactha.

Arna dhéanamh i Lucsamburg, 4 Aibreán 2022. Thar ceann na Comhairle An tUachtarán R. BACHELOT-NARQUIN

(1) Toiliú an 24 Márta 2022 (nár foilsíodh fós san Iris Oifigiúil).

(2) Cinneadh (AE) 2018/1870 ón gComhairle an 26 Samhain 2018 maidir le síniú, thar ceann an Aontais, an Chomhaontaithe idir an tAontas Eorpach agus Poblacht Chónaidhmitheach na Brasaíle lena leasaítear an Comhaontú idir an tAontas Eorpach agus Poblacht Chónaidhmitheach na Brasaíle maidir le tarscaoileadh ar víosaí gearrfhanachta do shealbhóirí gnáthphasanna (IO L 306, 30.11.2018, lch. 4).

(3) Cinneadh 2002/192/CE ón gComhairle an 28 Feabhra 2002 maidir leis an iarraidh ó Éirinn a bheith rannpháirteach i roinnt forálacha de chuid acquis Schengen (IO L 64, 7.3.2002, lch. 20).

(4) Níl feidhm ag an gComhaontú seo leis an leagan Gaeilge.

(5) Déanfaidh Ardrúnaíocht na Comhairle dáta theacht i bhfeidhm an Chomhaontaithe a fhoilsiú in Iris Oifigiúil an Aontais Eorpaigh.
(4)

Mhol rialtas na Gearmáine Uwe BECKER, ar ionadaí do chomhlacht réigiúnach é agus atá freagrach go polaitiúil do thionól tofa, Staatssekretär für Europaangelegenheiten, politische Verantwortung gegenüber dem Hessischen Landtag (Státrúnaí Gnóthaí Eorpacha, atá freagrach go polaitiúil do Pharlaimint Stát Cónaidhme Hesse), mar chomhalta de Choiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025,
(2)

Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus baill dá dteaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ar a gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise a leagtar síos sa Chinneadh seo, ba cheart feidhm a bheith aici maidir le deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht Shóisialach Vítneam do shaoránaigh den Aontas agus baill dá dteaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht Shóisialach Vítneam do náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríoch na mBallstát faoi na coinníollacha a leagtar síos sa Rialachán sin.
‘60.

32019 D 0300: Cinneadh Cur Chun Feidhme (AE) 2019/300 an 19 Feabhra 2019 ón gCoimisiún lena leagtar síos plean ginearálta le haghaidh bainistiú géarchéimeanna i réimse na sábháilteachta bia agus beatha (IO L 50, 21.2.2019, lch. 55). Léifear forálacha an Chinnidh, chun críocha an Chomhaontaithe seo, agus an t-oiriúnú seo a leanas orthu: I gcás ina sainaithneoidh an Coimisiún cás dá dtagraítear in Airteagal 56(1) de Rialachán (CE) Uimh. 178/2002 a bhaineann go díreach le Stát CSTE agus ina gcuirfidh sé aonad géarchéime ar bun i gcomhréir le hAirteagal 56(2) de Rialachán (CE) Uimh. 178/2002, glacfaidh an comhordaitheoir/na comhordaitheoirí arna (n-)ainmniú ag an Stát CSTE a mbaineann an cás go díreach leis, agus an comhordaitheoir arna ainmniú ag Údarás Faireacháin CSTE, glacfaidh siad páirt in obair an aonaid géarchéime.’
(10)

Tá margadh airgeadais na Sile i bhfad níos lú ná an margadh airgeadais a bhfuil CPLanna atá bunaithe san Aontas gníomhach ann. Le 3 bliana anuas, bhí luach iomlán na n-idirbheart díorthach thar an gcuntar a imréitíodh sa tSile cothrom le níos lú ná 1 % de luach iomlán na n-idirbheart díorthach thar an gcuntar a imréitíodh san Aontas. Dá bhrí sin, an rannpháirtíocht in CPLanna atá údaraithe sa tSile, is rud é sin lena bhfágtar comhaltaí imréitigh agus ionaid trádála atá bunaithe san Aontas neamhchosanta ar rioscaí atá i bhfad níos ísle ná an a rannpháirtíocht in CPLanna atá údaraithe san Aontas. Leis na rialacha príomhúla agus tánaisteacha atá infheidhme maidir le CPLanna atá údaraithe sa tSile, a chomhlánaítear leis na rialacha oibriúcháin ceangailteacha, ar lena chéile a gcuirtear PFMI chun feidhme, maolaítear go leordhóthanach an leibhéal níos ísle riosca a bhféadfadh comhaltaí imréitigh agus ionaid trádála atá bunaithe san Aontas a bheith neamhchosanta air agus, dá bhrí sin, is féidir a mheas go mbaintear toradh maolaithe riosca amach atá coibhéiseach leis an toradh a shaothraítear le Rialachán (AE) Uimh. 648/2012 i ngeall orthu sin.
(7)

Sna pléití le hionadaithe na mBallstát laistigh den Bhuanchoiste um Tháirgí Bithicídeacha, measadh go ndearnadh an mheastóireacht de réir na ndálaí sa chás is measa atá réalaíoch, agus, de dheasca deacrachtaí maidir le forfheidhmiú agus rialú, dá dteorannófaí líon na dtimthriallacha cóireála adhmaid do dhá cheann in aghaidh an lae in aghaidh an oibreora, nach beart iomchuí maolaithe riosca é sin chun rioscaí sainaitheanta do shláinte an duine a laghdú go dtí leibhéal inghlactha.
(4)

Is é an toradh a bheidh ar aon mhoill ar íocaíocht na ranníocaíochta go n-íocfaidh an t-údarás rialála náisiúnta ús ar an méid gan íoc ón dáta dlite. Comhfhreagraíonn an ráta úis don ráta arna chur i bhfeidhm ag an mBanc Ceannais Eorpach ar an dáta dlite le haghaidh a chuid oibríochtaí in EUR, móide 1,5 pointe céatadáin.
(5)

Níor cheart don Aontas tacú leis an togra ó Chónaidhm na Rúise maidir le mír 2 d’Airteagal 6 den Choinbhinsiún a leasú. Dá ndéanfaí amhlaidh, bheadh próiseas fada dian caibidlíochta riachtanach agus thógadh sé tamall fada sula dtiocfadh leasú den sórt sin i bhfeidhm. Is léir go mbeadh sé díréireach tús a chur le próiseas den sórt sin, ós rud é go bhféadfaí cuspóirí an togra a bhaint amach ar mhodhanna eile. Ina ionad sin, ba cheart don Aontas a bheith oscailte do thionscnaimh a cheaptar chun feabhas a chur ar an nós imeachta i dtaobh toiliú feasach a chur in iúl roimh ré, agus ba cheart dó tionscnaimh den sórt sin, a leagtar amach in Airteagal 6 den Choinbhinsiún, a chur ar aghaidh nó gníomhú ina leith, ar choinníoll go mbeidh raon feidhme níos leithne ag na tionscnaimh sin ná mar atá ag an togra a chuir Cónaidhm na Rúise faoi bhráid an 15ú cruinniú de Chomhdháil na bPáirtithe, go bhfuil siad i gcomhréir le beartais agus cuspóirí leathana an Aontais agus nach n-éilítear leasú ar an gCoinbhinsiún leo,
(4)

I gcomhréir le hAirteagal 19(2) de Threoir 2003/96/CE, déanfar gach údarú a dheonófar faoi Airteagal 19(1) den Treoir sin a theorannú go docht ó thaobh ama de. Chun a áirithiú go mbeidh an tréimhse údarúcháin sách fada ionas nach gcuirfear oibreoirí ábhartha eacnamaíocha ó na hinfheistíochtaí is gá a dhéanamh, is iomchuí an t-údarú a dheonú ón 1 Eanáir 2022 go dtí an 31 Nollaig 2027. Mar sin féin, chun nach ndéanfar dochar d’fhorbairt ghinearálta a dhéanfar amach anseo ar an gcreat dlíthiúil atá ann cheana, is iomchuí a fhoráil gur cheart, i gcás ina ndéanfadh an Chomhairle, ag gníomhú di ar bhonn Airteagal 113 nó aon fhoráil ábhartha eile den Chonradh ar Fheidhmiú an Aontais Eorpaigh, córas modhnaithe ginearálta a thabhairt isteach chun cáin a ghearradh ar tháirgí fuinnimh agus leictreachais arb ina leith nach n-oiriúnófaí an t-údarú, go scoirfeadh an t-údarú d’fheidhm a bheith aige an dáta a thiocfaidh an córas modhnaithe ginearálta sin chun bheith infheidhme.
CINNEADH (AE) 2022/1169 ÓN gCOMHAIRLE

an 4 Iúil 2022

lena n-údaraítear tús a chur leis an gcaibidlíocht i ndáil le comhaontú stádais idir an tAontas Eorpach agus Poblacht na Seineagáile maidir le gníomhaíochtaí oibríochtúla arna ndéanamh ag an nGníomhaireacht Eorpach um an nGarda Teorann agus Cósta i bPoblacht na Seineagáile

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe pointí (b) agus (d) d’Airteagal 77(2), pointe (c) d’Airteagal 79(2), agus míreanna (3) agus (4) d’Airteagal 218 de,

Ag féachaint don mholadh ón gCoimisiún Eorpach,

De bharr an mhéid seo a leanas:

(1) In imthosca ina gceanglaítear foirne bainistithe teorainneacha ó bhuanchór an Gharda Teorann agus Cósta Eorpaigh a imscaradh chuig tríú tír ina bhfeidhmeoidh baill na bhfoirne cumhachtaí feidhmiúcháin, iarrtar, le hAirteagal 73(3) de Rialachán (AE) 2019/1896 ó Pharlaimint na hEorpa agus ón gComhairle (1) maidir leis an nGarda Teorann agus Cósta Eorpach, comhaontú stádais a thabhairt i gcrích ag an Aontas leis an tríú tír lena mbaineann ar bhonn Airteagal 218 den Chonradh ar Fheidhmiú an Aontais Eorpaigh (CFAE).

(2) Ba cheart tús a chur leis an gcaibidlíocht d’fhonn comhaontú idirnáisiúnta a thabhairt i gcrích le Poblacht na Seineagáile maidir le gníomhaíochtaí arna ndéanamh ag an nGníomhaireacht Eorpach um an nGarda Teorann agus Cósta i gcríoch Phoblacht na Seineagáile.

(3) Is é atá sa Chinneadh seo forbairt ar fhorálacha acquis Schengen nach bhfuil Éire rannpháirteach iontu, i gcomhréir le Cinneadh 2002/192/CE ón gComhairle (2). Dá bhrí sin, níl Éire rannpháirteach i nglacadh an Chinnidh seo agus níl sí faoi cheangal aige ná faoi réir a chur i bhfeidhm.

(4) I gcomhréir le hAirteagail 1 agus 2 de Phrótacal Uimh. 22 maidir le seasamh na Danmhairge, atá i gceangal leis an gConradh ar an Aontas Eorpach agus le CFAE, níl an Danmhairg rannpháirteach i nglacadh an Chinnidh seo, ná níl sí faoi cheangal aige ná faoi réir a chur i bhfeidhm,

TAR ÉIS AN CINNEADH SEO A GHLACADH:

Airteagal 1 Údaraítear leis seo don Choimisiún caibidlíocht a dhéanamh, thar ceann an Aontais, ar chomhaontú stádais idir an tAontas Eorpach agus Poblacht na Seineagáile maidir le gníomhaíochtaí oibríochtúla arna ndéanamh ag an nGníomhaireacht Eorpach um an nGarda Teorann agus Cósta i gcríoch Phoblacht na Seineagáile.

Airteagal 2 Déanfar an chaibidlíocht ar bhonn na dtreoracha caibidlíochta ón gComhairle a leagtar amach san aguisín a ghabhann leis an gCinneadh seo, agus i gcomhairle le Meitheal iomchuí na Comhairle.

Airteagal 3 Dírítear an Cinneadh seo chuig an gCoimisiún.

Arna dhéanamh sa Bhruiséíl, 4 Iúil 2022. Thar ceann na Comhairle An tUachtarán M. BEK

(1) Rialachán (AE) 2019/1896 an 13 Samhain 2019 ó Pharlaimint na hEorpa agus ón gComhairle maidir leis an nGarda Teorann agus Cósta Eorpach agus lena n-aisghairtear Rialacháin (AE) Uimh. 1052/2013 agus (AE) 2016/1624 (IO L 295, 14.11.2019, lch. 1).

(2) Cinneadh 2002/192/CE ón gComhairle an 28 Feabhra 2002 maidir leis an iarraidh ó Éirinn a bheith rannpháirteach i roinnt forálacha de acquis Schengen (IO L 64, 7.3.2002, lch. 20).
(2)

Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus baill dá dteaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ar a gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise a leagtar síos sa Chinneadh seo, ba cheart feidhm a bheith aici maidir le deimhnithe COVID-19 i ndáil le vacsaíniú arna n-eisiúint ag Poblacht na Cóiré do shaoránaigh den Aontas agus baill dá dteaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe COVID-19 i ndáil le vacsaíniú arna n-eisiúint ag Poblacht na Cóiré do náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríoch na mBallstát faoi na coinníollacha a leagtar síos sa Rialachán sin.
(3)

Tá suíocháin ceathrar comhaltaí ar Choiste na Réigiún tagtha chun bheith folamh tar éis do Jess LAURSEN, do Arne LÆGAARD agus do Per NØRHAVE éirí as oifig agus ar dhul in éag don sainordú náisiúnta ar dá bhun a moladh Per Bødker ANDERSEN a cheapadh.
(2)

Tá ról nach beag ag an Nígir i gcroíthionscnaimh thábhachtacha réigiúnacha, Eorpacha agus idirnáisiúnta darb aidhm an tsíocháin agus an fhorbairt a neartú sa tSaiheil, lena n-áirítear Straitéis Chomhtháite an Aontais sa tSaiheil, an Chomhghuaillíocht don tSaiheil, an Chomhpháirtíocht le haghaidh Slándála agus Cobhsaíochta sa tSaiheil (P3S), chomh maith le Comhaontas na Saiheile. Tá iarrachtaí nach beag déanta ag an gcomhphobal idirnáisiúnta, lena n-áirítear an tAontas, tacú le Poblacht na Nígire sa chomhrac in aghaidh na sceimhlitheoireachta le cúpla bliain anuas. Tá an tAontas tiomanta don dlúthchaidreamh leis an Nígir ar mhaithe le tacú leis an arm agus leis an gcosaint sa tír sin.
(2)

Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus baill dá dteaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ar a gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise a leagtar síos sa Chinneadh seo, ba cheart feidhm a bheith aici maidir le deimhnithe COVID-19 i ndáil le vacsaíniú arna n-eisiúint ag Poblacht Pheiriú do shaoránaigh den Aontas agus baill dá dteaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe COVID-19 i ndáil le vacsaíniú arna n-eisiúint ag Poblacht Pheiriú do náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríoch na mBallstát faoi na coinníollacha a leagtar síos sa Rialachán sin.